# A Moodle frissítése

> A Moodle úgy van kialakítva, hogy bármely korábbi verzióról bármely későbbi verzióra való frissítése zökkenőmentesen történjék.

> A Moodle egy-egy telepítésének a frissítésekor kövesse az alábbi lépéseket:

> ### 1. Fontos adatokról biztonsági másolat készítése

> > Habár nem kifejezetten szükséges, célszerű nagyobb frissítések alkalmával az élesben használt rendszerekről biztonsági mentést készíteni arra az esetre, ha valamilyen okból a régihez vissza kell térni. Igazából célszerű a szerveren a Moodle telepítéséről napi rendszerességgel biztonsági mentést készíteni, így az alábbi lépések kihagyhatók.

> > Három területről szükséges biztonsági mentést készíteni:

> > > 1. A Moodle szoftverkönytáráról

> > > > Frissítés előtt készítsen ezekről külön biztonsági másolatot, így szükség esetén helyre tudja állítani a config.php-t és minden egyéb Ön által hozzáadott modult, pl. témát, nyelvet stb.

> > > 2. Saját adatkönyvtáráról

> > > > Ez az a hely, ahová a tartalmakat (pl. kurzusanyagokat és tanulói feladatokat) feltölti, ezért igen fontos, hogy ezekről az állományokról egyébként is készüljenek biztonsági mentések. Egyes frissítések során adatkönyvtárának egyes alkönyvtárai áthelyeződhetnek vagy más nevet kaphatnak.

> > > 3. Saját adatbázisáról

> > > > A Moodle frissítéseinek többsége során módosulnak az adatbázisok táblái, megváltoznak vagy belekerülnek mezők. Minden adatbázisról más-más módon készül biztonsági mentés. Az egyik lehetőség a MySQL adatbázis mentésére annak egyetlen SQL-állományba való kimentése. Az alábbi példában a "moodle" nevű adatbázis ilyen kimentése látható Unix alatt:

> > > > > mysqldump moodle > moodle-backup-2002-10-26.sql

> > > > Használhatja emellett a Moodle opcionális adatbázisos internetes felületén az "Export" funkciót, mellyel ugyanezt teheti meg minden platformon.

> ### 2. Az új Moodle szoftverének telepítése

> > Letöltött csomag használata

> > > Hacsak nincs teljesen tisztában a részletekkel, ne írjon fölül egy meglévő telepítést. Néha a régi állományok gondot okozhatnak az újak telepítése során. A legjobb megoldás, ha a meglévő Moodle könyvtárát átnevezi, majd az új csomagot a régi helyre csomagolja ki.

> > > > mv moodle moodle.backup
> > > > tar xvzf moodle-1.1.tgz

> > > Ez után másolja át a config.php-t és az esetleges segédállományokat, például a testre szabott témákat:

> > > > cp moodle.backup/config.php moodle
> > > > cp -pr moodle.backup/theme/mytheme moodle/theme/mytheme

> > A CVS használata

> > > Ha használja a CVS-t, térjenb át a Moodle gyökérkönyvtárába és frissítse a rendszert az új állományok szerint:

> > > > cvs update -dP

> > > Ne feledkezzen meg a "d" paraméterről, amellyel szükség esetén új könyvtárakat hozhat létre, valamint a "P" paraméterről, mellyel üres könyvtárakat szüntethet meg.

> > > Ha szerkesztette a Moodle programállományait, ügyeljen az esetleegs ütközéseket jelző üzenetekre. Minden testre szabott témát és egyéni segédprogramot a rendszer érintetlenül hagy.

> ### 3. A frissítés befejezése

> > Az utolsó lépéssel a frissítési folyamat eredményei megjelennek a Moodle-ban.

> > Ehhez térjen át a telepítés Adminisztráció oldalára.

> > > http://example.com/moodle/admin

> > Közömbös, hogy rendszergazdaként jelentkezik-e be, vagy sem.

> > A Moodle automatikusan észleli az új rendszert és elvégzi az adatbázis és a fájlrendszer szükséges frissítéseit. Ha (igen ritka esetben) valamit nem tud végrehajtani, üzenetet jelenít meg a teendő leírásával.

> Feltéve, hogy minden rendben lezajlott (nem voltak hibaüzenetek), hozzáláthat a frissített Moodle használatához és kiaknázhatja az új lehetőségeket!

> Ha gondja támad frissítés közben, látogasson el a moodle.org portálra és a Using Moodle menüpontról küldjön üzenetet az Installation Support Forum nevű fórumra.

Moodle-dokumentáció

Verzió: $Id: upgrade.html,v 1.1 2006/05/19 19:28:27 koenr Exp $