# Az Apache, a MySQL és a PHP telepítése

> A Moodle PHP szkriptnyelven íródott és adatainak túlnyomó többségét adatbázisban tárolja. Az általunk javasolt adtabázis a MySQL. A Moodle telepítése előtt rendelkeznie kell a PHP telepített és működő változatával, valamint egy működő adatbázissal ahhoz, hogy számítógépét webszerverként tudja üzemeltetni. Ezen csomagok telepítése az átlagos számítógép-használó számára nehéznek bizonyulhat, ezért ezen oldal segítségével megpróbáltuk ezt a folyamatot leegyszerűsíteni különféle platformokra:

> - Internetes szolgáltatók
> - Mac OS X
> - Redhat Linux
> - Windows

> ### Internetes szolgáltatók

> > Az internetes szolgáltatók sajnos nagyon eltérő módon működhetnek. Némelyikük akár telepíti is a Moodle-t az Ön számára.

> > A legtöbbjük internetes vezérlőpanellel teszi lehetővé portálja kezelését, adatbázisok létrehozását és a cron beállítását. Más szolgáltatók ssh-n keresztül terminálos hozzáférést kínálnak, így parancssori héjprogramokkal teszi lehetővé a környezet használatát.

> > Feltehetőleg végig kell olvasnia a Telepítési útmutatót és lépésről lépésre végrehajtani a benne foglaltakat. Ha elakad, forduljon szolgáltatójához.

> ### Mac OS X

> > A legegyszerűbb megoldás az Apple által biztosított Apache szerver használata, melyhez a PHP és a MySQL Marc Liyanage csomagjaival telepíthető. Az alábbi oldalakon részletes utasításokat talál ehhez, melyeket e helyen nem ismétlünk meg:

> > > PHP - Letölthető innen: http://www.entropy.ch/software/macosx/php/

> > > MySQL - Letölthető innen: http://www.entropy.ch/software/macosx/mysql/

> > Ezek telepítése után a szokásos Telepítési útmutatóval a folyamat egyértelműen végrehajtható.

> > Részletesebb leírást talál itt: http://moodle.org/wiki/index.php/InstallingMoodle

> ### Redhat Linux

> > Minden meglévő RPM-csomagot telepítenie kell az Apache, a PHP és a MySQL telepítéséhez. Az egyik gyakran kifelejtett csomag a php-mysql, amely szükséges ahhoz, hogy a PHP kommunikálni tudjon a MySQL-lel.

> > Ezek telepítése után a szokásos Telepítési útmutatóval a folyamat egyértelműen végrehajtható.

> > Részletesebb leírást talál itt: < http://moodle.org/wiki/index.php/InstallingMoodle

> ### Windows

> > A legegyszerűbb megoldás az EasyPHP használata, mely csomag egyetlen Windows alkalmazásként magában foglalja az összes szükséges programot. A kezdetektől a befejezésig az alábbi lépéseket kell végrehajtania:

> > 1. Mindenekelőtt törölje a MySQL-t, ha korábban már telepítette (akár másik csomag részeként), törölje ki az összes MySQL-állományt és mindenképpen törölje a c:\my.cnf és a c:\windows\my.ini fájlokat. A gépét végignézve törölheti az összes my.cnf vagy my.ini elnevezésű állományt.
> > 2. Ha már telepítette korábban a PHP-t, törölje ki az összes php4ts.dll állományt a Windows könyvtárból, valamint minden php.ini nevű fájlt.
> > 3. Töltse le az EasyPHP-t innen: http://www.easyphp.org/telechargements/dn.php?F=easyphp1-7 (kb. 10 Mb)
> > 4. Futtassa le a letöltött easyphp1-7_setup.exe fájlt. A telepítési folyamat leírása franciául van, de egyebekben azonos a többi ű Windows program telepítésével - ajánlatos az alapértékek elfogadása és a program megadott beállításokkal való telepítése. A "Suivant" jelentése Tovább, az "Oui" pedig Igen-t jelent.
> > 5. A telepítés végén tartsa meg a "Lancer EasyPHP" (Az EasyPHP indítása) négyzetet bejelölve és kattintson a 'Terminer" ˙Befejezés) gombra. Ha esetleg egy tájékoztató oldalra kerül, ezt nyugodtan figyelmen kívül hagyhatja.
> > 6. Ha minden rendben történt, az Apache, a PHP és a MySQL feltelepült és működik! Az eszközsoron egy fekete E látható. Ha rákattint, egy menühöz kerül, mellyel vezérelheti a programok futását.
> > 7. A következő lépés egy adatbázis létrehozása a Moodle számára. A jobb egérgombbal kattintson az eszközsoron az E-re és válassza az Administration, majd a DB Management pontot (a PHPMyAdmin mellett).
> > 8. Ha felhasználónevet kell megadnia, adja meg a "root" nevet egy üresjelszóval. Ekkor megjelenik a phpMyAdmin webes felülete, amelyen keresztül új adatbázisokat és felhasználói felületeket és felhasználókat hozhat létre.
> > 9. Hozzon létre egy új adatbázist a "moodle" begépelésével és a "Create" (Létrehozás) gombra kattintással. Ez eddig egyszerű!
> > 10. Ha kívánja, létrehozhat egy új felhasználót az adatbázis eléréséhez. Eleinte ez kissé bonyolultnak tűnhet, ezért használhatja a meglévő "root" felhasználót jelszó nélkül a Moodle-hoz, a későbbiekben módosíthat rajta.
> > 11. Ekkor készen áll a Moodle telepítésére! Töltse le a Moodle legfrissebb változatát a http://moodle.org/download portálról, majd csomagolja ki a programkészletet.
> > 12. A Moodle állományait másolja át a C:\Program Files\EasyPHP\www könyvtárba. Átmásolhatja a teljes Moodle könyvtárat directory (azaz: C:\Program Files\EasyPHP\www\moodle), vagy kimásolhatja a Moodle könyvtár teljes tartalmát. Ha ezt a második lehetőséget választja, a Moodle kezdő oldalát a http://localhost/moodle/ helyett elérheti a http://localhost/ címről.
> > 13. Hozzon létre egy mappát a Moodle feltöltött állományai számára, pl. C:\moodledata névvel
> > 14. Térjen át a Moodle mappába. Készítsen egy másolatot a config-dist.php állományról, majd nevezze át config.php-re
> > 15. A config.php állományt szerkessze meg egy szövegszerkesztővel (a célra megfelel a Notepad, csak ügyeljen arra, hogy felesleges szóközök ne maradjanak a szöveg végén).
> > 16. Írja bele az adatbázisra vonatkozó összes új információt:
> >     $CFG->dbtype = 'mysql';
> >     $CFG->dbhost = 'localhost';
> >     $CFG->dbname = 'moodle';
> >     $CFG->dbuser = 'root';
> >     $CFG->dbpass = '';
> >     $CFG->dbpersist = true;
> >     $CFG->prefix = 'mdl_';
> > 17. majd adja meg állományainak útvonalát:
> >     $CFG->wwwroot = 'http://localhost/moodle'; // Ha ismeri, használjon külső címet.
> >     $CFG->dirroot = 'C:\Program Files\EasyPHP\www\moodle';
> >     $CFG->dataroot = 'C:\moodledata';
> > 18. Mentse el a config.php-t, az esetleges egyéb beállításokat figyelmen kívül hagyhatja.
> > 19. Ezzel csaknem el is készült! A telepítés többi része már a weben keresztül zajlik. Böngészőjével térjen át a http://localhost/moodle/admin/ oldalra és folytassa a telepítést.
> > 20. A tömörített állományok Moodle-lal való használatához bekapcsolhatja a "zlib" használatát. Ehhez térjen át az EasyPHP könyvtárba (C:\Program Files\EasyPHP) és futtassa le a phpini.exe programot. A "zlib.dll" melletti négyzetet jelölje be. Zárja be az ablakot, majd az eszközsoron a jobb gombbal az E-re kattintva hívja elő a menüt és válassza a "Restart" opciót.
> > 21. Végezetül telepítenie kell a cron valamely változatát. A részleteket lásd a Telepítési útmutatóban.

> > Ha nem használ(hat)ja az EasyPHP-t, az alábbi ötletek alapján ellenőrizze a PHP megfelelő beállítását és kerülje el a leggyakoribb gondokat:

> > - Ellenőrizze, bekapcsolta-e a GD-modul használatát, mellyel a Moodle képeket tud feldolgozni. Előfordulhat, hogy szerkesztenie kell a php.ini állományt és ki kell vennie az 'extension=php_gd2.dll' sorból a megjegyzést (;).
> > - Ellenőrizze, bekapcsolta-e a Zlib modult, mellyel a Moodle-ból tud be- és kicsomagolni állományokat.
> > - Ellenőrizze, az események be vannak-e kapcsolva, - lehet, hogy a php.ini-t szerkesztenie kell és be kell állítania a session.save_path-hoz a könyvtárat; az alapbeállítás szerinti "/tmp" helyett használjon pl. egy "c:/temp" könyvtárat.

Moodle dokumentáció

Verzió: $Id: installamp.html,v 1.2 2006/08/27 08:45:50 koenr Exp $