# Kijelzés formája

Ez a beállítás határozza meg az egyes fogalmak megjelenését a fogalomtárban. Az alapbeállítás szerinti formák a következők:

> Egyszerű szótár:
>   hagyományos szótári forma különálló fogalmakkal. Szerző nincs megjelenítve és a csatolt állományok hivatkozásokként láthatók.
> Folyamatos:
>   a fogalmak egymást követik, csak a szerkesztő ikonok választják el őket egymástól.
> Teljes, szerzővel együtt:
>   Fórumszerű kijelzési forma, tartalmazza a szerző adatait is. A csatolt állományok hivatkozásokként láthatók.
> Teljes, szerző nélkül:
>   Fórumszerű kijelzési forma, mely nem tartalmazza a szerző adatait. A csatolt állományok hivatkozásokként láthatók.
> Enciklopédia:
>   Akárcsak a teljes forma szerzővel együtt, de a csatolt képek a sorba beszúrva láthatók.
> GYIK:
>   Gyakran feltett kérdések megjelenítésére használható. Automatikusan beszúrja a KÉRDÉS és VÁLASZ szavakat a fogalom, ill. a meghatározás helyére.

A Moodle rendszergazdája a mod/glossary/formats/README.txt-ben foglaltak szerint hozhat létre új formákat.