# Szöveg formázása

Ha szöveget ír Moodle-ban, ehhez többféle forma közül választhat jártasságának és a használt böngésző típusának megfelelően.

Rendszerint ezt a beállítást alapbeállításban hagyhatja, így a dolgok a várható módon fognak majd működni.

## 1. A Moodle automatikus formája

Ezt a formát akkor a legjobb választani, ha adatbevitelre szokásos űrlapokat használ (a richtext HTML-szerkesztő helyett). Ez esetben ugyanúgy gépelhet, mint ha egy e-mailt készülne elküldeni.

A szöveg elmentésekor a Moodle egy sor dolgot végrehajtva automatikusan megformázza a szöveget.

Például az olyan URL-címeket, mint a http://yahoo.com vagy a www.yahoo.com, átalakítja hivatkozásokká.

A sortöréseket megőrzi, az üres sorokat pedig új bekezdésként kezeli.

A hangulatjeleket, például a ":-)" jelet, automatikusan átalakítja grafikus megfelelőjükké.

Beágyazhat HTML-kódot is a szövegbe, amely megőrződik.

További tájékoztatás a Moodle automatikus formázásáról

## 2. HTML-forma

Ez a forma feltételezi, hogy a szöveg kizárólag HTML-t tartalmaz. Ha HTML-szerkesztővel dolgozik, ez lesz az alapértelmezett forma - az eszköztáron szereplő összes parancs HTML-t állít elő.

Ha nem a richtext HTML-szerkesztőt használja, akkor is elhelyezhet HTML-kódot a szövegben, amely pontosan a szándéka szerint jelenik majd meg.

A Moodle automatikus formázásával ellentétben itt semmilyen automatikus formázásra nem kerül sor.

További tájékoztató a HTML használatáról a Moodle-ban

További tájékoztató a richtext HTML-szerkesztőről

## 3. Egyszerű szöveges forma

Ez a forma akkor hasznos, ha nagyon sok olyan kódot vagy HTML-t akar használni, amelyet pontosan a megírt módon szeretne megjeleníteni.

Itt is megőrződnek a szóközök és a sortörések, de egyéb tekintetben a szöveg érintetlen marad.

## 4. Markdown szövegforma

A Markdown segítségével lehetőleg jól formált XHTML-formájú szöveget állíthat elő alapvetően az e-mail írásához hasonló módon.

Ezzel átlátható szöveges oldalakat szerkeszthet fejlécekkel, listákkal, de bonyolult ugrópontok vagy képek nélkül.

További információk a Markdown formával kapcsolatosan