# Relatív URL-ek, médialejátszók és Hot Potatoes

## Meghatározások

URL
valamely internetes forrás, például weboldal, kép vagy hangállomány címe.

abszolút URL
a "http://"-vel kezdődő URL. Mindig ugyanarra a címre mutat.

relatív URL
nem "http://"-vel kezdődő URL. Egy "alapoldal" abszolút URL-jével kombinálva megadható a cím abszolút URL-je.

## Relatív URL-ek Hot Potatoes tesztek esetén

Relatív URL-ekkel kényelmesen megadhatók Hot Potatoes tesztekhez képek, hangok és videók, hiszen ezek feltöltés előtt megtekinthetők és ellenőrizhetők a helyi gépen. Amikor a Moodle-ban használni kívánja a multimédiás állományokat, akkor azokat is fel kell tölteni a Moodle megfelelő könyvtárába.

Biztonsági okokból a Moodle nem engedélyezi a kurzusállományokhoz való közvetlen hozzáférést, hanem egy programkóddal ellenőrzi, hogy az adott személy beiratkozott-e a kurzusba. Emiatt azonban elállítódhatnak a tesztben lévő relatív ugrópontok.

A megoldás viszonylag egyszerű: minden relatív URL-t át kell alakítani abszolúttá, mire a teszt a böngészőbe betöltődik. A Hot Potatoes típusú tesztek esetén ezt a Moodle elvégzi, így a tartalomfejlesztőknek nem kell ezzel a fáradságos és könnyen elhibázható feladattal bajlódniuk.

## Médialejátszók Hot Potatoes tesztek esetén

Egyes médialejátszók nem fogadják el azokat az állományokat, amelyeket kurzusvédő kódon keresztül kapnak. Ilyen esetben olyan lejátszót kell használni, amely kompatibilis a Moodle-lal. Ez elérhető a tesztben megadott lejátszó módosításával, vagy a Moodle annak elfogadására kényszerítésével a "Médialejátszók elfogadása" "Igen"-re állításával a teszt beállításainak az oldalán.