# A jelentés tartalma

A Hot Potatoes jelentései különféle tartalommal készülhetnek.

## Jelentéstípus kiválasztása

Áttekintés

Ez a jelentés az adott teszt próbálkozásait sorolja föl. A "felhagyott" próbálkozásokat kihagyja, de a "folyamatban lévők" szerepelnek benne. Szerepel benne az egyes felhasználók képe és neve, a tesztre kapott pontszám és találat, valamint az egyes próbálkozások időpontja és tartama. A próbálkozásokat szükség esetén kiválaszthatja és kitörölheti.

Egyszerű statisztika
Ez a jelentés az adott teszt összes befejezett próbálkozását sorolja föl. A "felhagyott" és a "folyamatban lévő" próbálkozások nem szerepelnek benne. Szerepel benne az egyes felhasználók képe és neve, a tesztre kapott pontszám és az egyes próbálkozások során az egyes kérdésekkel kapcsolatos találatok. Emellett megadja az egyes kérdésekre és az egész tesztre az átlagpontot.

Részletes statisztika
Ez a jelentés a teszttel kapcsolatos összes befejezett próbálkozás minden részletét tartalmazza a "folyamatban lévő" próbálkozások kivételével. A jelentés az alábbi táblázatokat tartalmazza:

- a válaszok táblázata, amelyből kiderül, hogyan válaszoltak az egyes felhasználók próbálkozásaik során az egyes tesztkérdésekre.
- az elemzési táblázat, amely felsorolja az egyes kérdésekre adott válaszokat a gyakoriságukkal együtt.

Kattintásokról szóló jelentés
Ez a jelentés megmutatja az egyes tanulóknak a teszt megoldása során végrehajtott összes egérkattintását. Ez a jelentés igen terjedelmes lehet. Letöltése után táblázatkezelőben, pl. Microsoft Excelben tekinthető meg. A jelentés oszlopainak részletei a kattintások táblázata súgóban tekinthetők meg.

A kattintásokról szóló jelentés csak akkor érhető el, ha az adott HotPot-tevékenységhez be volt kapcsolva a Kattintásokról szóló jelentés.

## Felhasználók kiválasztása

Minden felhasználó
A jelentésben szerepel a teszttel megpróbálkozó összes felhasználó válasza. Magában foglalja a kurzusba jelenleg be nem iratkozott felhasználókat, a "vendég" felhasználókat, a kurzusfejlesztőket és a Moodle-rendszergazdákat.

Minden résztvevő
Ebben a jelentésben a válaszok beiratkozott tanulók és tanárok szerinti lebontásban szerepelnek, emellett tartalmazza a "vendég" felhasználók, a kurzusfejlesztők és a Moodle-rendszergazdák válaszait is.

Csoport: csoportnév
A jelentés a kiválasztott csoport összes tanulójának válaszait tartalmazza. A csoport szerinti választás nem jelenik meg a lenyíló menüben, ha a kurzushoz nincsenek meghatározva csoportok.

Beiratkozott tanulók
A jelentésben a válaszok a kurzusba beiratkozott tanulók szerinti bontásban jelennek meg. A jelentés nem tartalmazza a tanár válaszait.

Egyetlen tanuló
A jelentés a legördülő listából kiválasztott egyetlen tanuló válaszait mutatja.

## Pontok kiválasztása

Minden próbálkozás
A jelentés az egyes felhasználók összes próbálkozásával összefüggő válaszokat tartalmazza.

Legjobb próbálkozás
A jelentésben csak az egyes felhasználók próbálkozásaira adott legmagasabb pontok szerepelnek.

Első próbálkozás
A jelentésben csak az egyes felhasználók első próbálkozásai szerepelnek.

Utolsó próbálkozás
A jelentésben csak az egyes felhasználók legutolsó próbálkozásai szerepelnek.