# Osztályzat előírása

Bekapcsolása esetén a tanulónak a tevékenység befejezéséhez osztályzatot kell rá kapnia. Egy teszt például akkor lesz befejezett, amikor a tanuló leadja.

Az osztályzat milyensége közömbös. Bármilyen jegy esetén a tevékenység befejezett megjelölést kap.

## Sikeres és sikertelen osztályzat megkülönböztetése

A tevékenység 'befejezett' mellett kaphat 'befejezett, sikeres' vagy 'befejezett, sikertelen' megjelölést. A különbség más ikonnal és alternatív szöveggel jelenik meg.

Beállításához a tevékenység osztályzatához meg kell adnia egy sikeres teljesítési értéket:

1. A kurzus osztályozó naplójához való áttéréshez a kurzusadminisztrációs blokkon kattintson a 'Pontok' ugrópontra.
2. A 'Tevékenység kiválasztása' lenyíló menüből válassza a 'Kategóriák és tételek' pontot.
3. Kattintson a tevékenységhez tartozó pontozási tétel melletti Szerkesztés ikonra.
4. Kapcsolja be a 'Részletek megjelenítése' opciót.
5. A 'Sikeres osztályzat' négyzetben adjon meg egy pontértéket (pl. 5,0).

Ezután a teszt leadásakor a tanuló előtt megjelenik a sikeres vagy sikertelen befejezés ikonja. Többször megoldható teszt esetén a befejezés ikonja az osztályzattal együtt automatikusan frissítődik.

Ehhez egy korlátozás kapcsolódik: működéséhez a tanulók előtt a pontokat azonnal láthatóvá kell tenni: sem végleg, sem ideiglenesen nem lehet rejtve az osztályzat. Ellenkező esetben csak a szokásos 'befejezett' állapot jelenik meg még az elrejtés idejének lejárta után is.