# Kérdéskategóriák

Az összes kérdés egyetlen hosszú listában tárolása helyett kategóriákat hozhat létre ezek tárolására.

Az egyes kategóriák egy névből és egy rövid leírásból állnak.

Minden kategóriát "publikálhat", ami azt jelenti, hogy az adott kategóriát (és az alatta lévő összes kérdést) a szerveren lévő összes kurzus számára hozzáférhetővé teszi, így egyéb kurzusok is felhasználhatják tesztjeikben az adott kérdéseket.

A kategóriákat szabadon hozhatja létre, illetve törölheti. Ha olyan kategóriát akar törölni, amely alatt kérdések vannak, akkor a rendszer arra kéri, válasszon egy másik kategóriát, ahová az itteni kérdéseket áthelyezheti.

A kategóriákat hierarchiába is rendezheti, így azok könnyebben kezelhetők. A 'Kategória áthelyezése' mezővel az egyik kategóriát egy másikba helyezheti át.

A 'Sorrend' mező nyilaira kattintva módosíthatja a kategóriák felsorolásának a sorrendjét.