# A formátum áttekintése

Alább található egy egyszerű útmutató egy jellemző IMS Enterprise adatfájl alapvető szerkezetéhez. Ennél sokkal több információt talál az IMS Enterprise hivatalos weboldalán.

Esetleg érdemes elolvasni a megfelelőségi összegzést, amely leírja, mely IMS-adatelemeket képes ez a segédprogram feldolgozni.

# Alapvető útmutató az IMS Enterprise állományainak formátumához

Egy IMS-nek megfelelő beiratkozáshoz szüksége van a kurzust azonosító <group> (csoport) elemre, egy felhasználót azonosító <person> (személy) elemre, valamint egy <membership> (tagság) elemre, amely egy személynek az adott kurzusban betöltött szerepét meghatározó <member> (tag) elemekből áll.

Tudvalevőleg a Moodle adatbázisaiban használt numerikus kulcsok nem használhatók közös adatokként. Egy tanulói adatrendszer sosem fogja előre tudni, hogy XY a Moodle adatbázisába a huszadikként hozzáadott felhasználó-e, ezért ezek a kulcsok nem használatosak az effajta adatokkal.

Általában egy kurzus hivatkozási kóddal és névvel rendelkezik. Tegyük fel, hogy annak kódja a MOODLE101. A kurzus meghatározható az alábbiak felhasználásával

<group>
<sourcedid>
<source>MyDataSystem</source>
<id>MOODLE101</id>
</sourcedid>
<description>
<short>Moodle 101</short>
</description>
</group>

A beiratkozási program egy MOODLE101 kóddal rendelkező kurzust keres majd, ha pedig nem létezik, akkor (választhatóan) létrehozza azt. Hasonló a helyzet személy esetén - legyen "xymoodle":

<person>
<sourcedid>
<source>MyDataSystem</source>
<id>xymoodle</id>
</sourcedid>
<userid>xymoodle</userid>
<name>
<fn>X Y</fn>
<n>
<family>X</family>
<given>Y</given>
</n>
</name>
</person>

Ha XY-nak még nincs azonosítója, a programkód (választhatóan) létrehoz egyet a számára.

Ami a tagságot illeti, adjuk hozzá a személyt a kurzushoz:

<membership>
<sourcedid>
<source>MyDataSystem</source>
<id>MOODLE101</id>
</sourcedid>
<member>
<sourcedid>
<source>MyDataSystem</source>
<id>xymoodle</id>
</sourcedid>
<role roletype="01">
<status>1</status>
<extension><cohort>unit 2</cohort></extension>
</role>
</member>
</membership>

Az IMS Enterprise specifikációja lehetővé teszi a beiratkozások kezdő és befejező dátumának megadását, így ezek szükség esetén beszúrhatók a <timeframe> elem segítségével.

Ha egy személy a kurzuson belül már hozzá van adva egy csoporthoz, a program ezen nem változtat. Ha viszont még nem készült el a csoportbeosztás, akkor a rendszer a megadott csoportosítást alkalmazza.