# Felhasználók feltöltése

Először is általában nem szükséges a felhasználókat ömlesztve importálni - a karbantartás minimálisra csökkentése érdekében először derítse fel azokat a hitelesítési módokat, amelyek nem igényelnek kézi karbantartást, például külső adatbázisokhoz kapcsolódás vagy a felhasználók számára saját fiók létrehozásának az engedélyezése. Lásd az adminisztrációs menükben a hitelesítésre vonatkozó részt.

Ha biztos abban, hogy több felhasználói fiókot kíván egy szöveges állományból importálni, akkor szövegét az alábbiak szerint kell megformáznia:

- Az állomány minden sora egy rekordot tartalmaz.
- Minden rekord egy-egy vesszőkkel (vagy más határoló karakterekkel) elválasztott adatsort tartalmaz
- Az állomány első rekordja különleges, amennyiben a mezőneveket tartalmazza. Ez határozza meg az állomány fennmaradó részének a szerkezetét.

  > Előírt mezőnevek: ezek a mezők az első rekordba kerülnek, és minden felhasználóhoz meg kell határozni őket

  > `keresztnév, vezetéknév` beszúráskor, vagy `felhasználónév` frissítéskor

  > Választható mezőnevek: ezek mindegyike teljességggel választható. Ha az állománybeli mezőben szerepel érték, a rendszer ezt az értéket használja; ellenkező esetben az alapbeállítás szerinti értéket használja.

  > `institution, department, city, country, lang, auth, ajax, timezone, idnumber, icq, phone1, phone2, address, url, description, mailformat, maildisplay, htmleditor, autosubscribe, emailstop`

  > Egyéni profilmezők nevei: választható, az xxxxx a valódi ügyfél felhasználói profiljának mezőneve (azaz az egyedi rövid név)

  > `profile_field_xxxxx`

  > Különleges mezőnevek: felhasználónevek módosítására vagy felhasználók törlésére használatos, lásd alább

  > `deleted, oldusername`

  > Beiratkozási mezőnevek (választható): A kurzusnevek a kurzusok "rövid elnevezései" - ha meg van adva, akkor a felhasználó ezen kurzusokba lesz beiratkoztatva. A "Típus" a kapcsolódó kurzusfelvételhez használt szerep típusára utal. Az 1-es érték az alapbeállítás szerinti kurzusszerep, a 2-es a régi tanár, a 3-as a régi tananyagot nem szerkesztő tanár. A szerepmezőt használatva közvetlenül adhatja meg a szerepeket - használhat rövid nevet vagy azonosítót (a szerepek számokkal való megnevezését a rendszer nem támogatja). A felhasználókat a kurzusban csoportokhoz is hozzárendelheti (1_kurzus 1_csoport, 2_kurzus 2_csoport stb.). A csoportok azonosítására ugyancsak nevet vagy azonosítót használhat (a csoportok számokkal való megnevezését a rendszer nem támogatja).

  > `1_kurzus, 1_típus, 1_szerep, 1_csoport, 2_kurzus, 2_típus, 2_szerep, 2_csoport stb.`

- Az adatokon belül a vesszőket &#44 alakban kell kódolni - a program ezeket automatikusan visszaalakítja vesszőkké.
- Bool-értékek mezői esetén a 0 a hamis, az 1 az igaz érték.

Íme egy példa egy érvényes importállományra:

`username, password, firstname, lastname, email, lang, idnumber, maildisplay, course1, group1, type1
jonest, verysecret, Tom, Jones, jonest@someplace.edu, en, 3663737, 1, Intro101, Section 1, 1
reznort, somesecret, Trent, Reznor, reznort@someplace.edu, en_us, 6736733, 0, Advanced202, Section 3, 3`

## Sablonok

Az alapértékeket a rendszer sablonokként dolgozza fel, melyben az alábbi kódok használata megengedett:

- `%l` - helyére a vezetéknév kerül
- `%f` - helyére a keresztnév kerül
- `%u` - helyére a felhasználónév kerül
- `%%` - helyére a % kerül

A százalékjel (%) és bármely kódbetű (l, f vagy u) között az alábbi módosítókat használhatja:

- (-) mínuszjel - a kódbetűvel megadott adat kisbetűsre alakul át
- (-) pluszjel - a kódbetűvel megadott adat NAGYBETŰSRE alakul át
- (-) hullámvonal - a kódbetűvel megadott adat Címbetűsre alakul át
- tizedesjegy - a kódbetűvel megadott adat ennyi karakterre lesz levágva

Ha például a keresztnév János, a vezetéknév pedig Kis, a megadott sablonokkal az alábbi értékek jönnek létre:

- %l%f = KisJános
- %l%1f = KisJ
- %-l%+f = kisJÁNOS
- %-f_%-l = jános_kis
- http://www.example.com/~%u/ = http://www.example.com/~jkis/ (ha a felhasználó neve jkis vagy %-1f%-l)

A sablonfeldolgozás csak az alapbeállítás szerinti értékeken megy végbe, a CSV-állományból kinyert értékeken nem.

Helyes Moodle-felhasználónevek létrehozása érdekében a felhasználónevek mindig átalakulnak kisbetűssé. Emellett a "Kibővített karakterek engedélyezése a felhasználónevekben" ki van kapcsolva a portáladminisztáriós oldalon, akkor a betűktől, számjegyektől, kötőjeltől (-) vagy ponttól (.) eltérő karakterek törlődnek. Ha például a vezetéknév ifj. Kis, a keresztnév pedig János, akkor a %-f_%-l felhasználónév jános_ifj. kis lesz, ha a "Kibővített karakterek engedélyezése a felhasználónevekben" be van kapcsolva, ellenkező esetben pedig jánosifj.kis.

Ha az "Új dupla felhasználónév kezelése" beállítása "Számláló hozzáadása", a sablon egy automatikusan növekvő számlálót kapcsol a dupla felhasználónevekhez. Ha például a CSV-állományban Kis János, Kis Janina és Kis Jolán felhasználók szerepelnek, akkor az alapbeállítás szerinti %-1f%-l felhasználónév és az "Új dupla felhasználónév kezelése" beállítás bekapcsolt "Számláló hozzáadása" esetén a felhasználónevek jkis, kis2 és jkis3 lesznek.

## Létező fiókok frissítése

Alaphelyzetben a Moodle abból indul ki, hogy Ön új fiókokat hoz létre, a létező és egyező felhazsnbálónevek rekordjait pedig átugorja. Ha viszont engedélyezi a frissítést, a rendszer a létező fiókokat frissíteni fogja.

Létező fiókok frissítése során módosíthatja a felhasználóneveket is. Az "Átnevezés engedélyezése" pontot állítsa Igen-re és az állományba iktasson be egy `oldusername` nevű mezőt.

Vigyázat: ha hibát vét a létező fiókok frissítése során, az felhasználóit hátrányosan érintheti. Legyen óvatos a frissítés használata során.

## Fiókok törlése

Ha megjelenik a `deleted` mező, az 1-es értéket kapó felhasználókat a rendszer törölni fogja. Ez esetben a `username` mező kivételével az összes mezőt kihagyhatja.

Fiókok törlése és feltöltése egyetlen CSV-állománnyal elvégezhető. Például az alábbi állomány hozzáadja Tom Jones felhasználót és törli reznort felhasználót:

`username, firstname, lastname, deleted
jonest, Tom, Jones, 0
reznort, , , 1`