# Táblázat adatainak letöltése

Előfordulhat, hogy további elemzés céljából le szeretné tölteni a képernyőn lévő táblázatban látható adatokat. A letöltéshez számos alábbi állományforma közül választhat.

Minden esetben az adatok megfelelő, a képernyőn láthatóhoz hasonló oszlopfejlécekkel rendelkező táblázatként jelennek meg. A letöltött táblázat:

- nincs lapszámozva, minden oldalra vonatkozó adat egyetlen állományban töltődik le.
- nincs a felhasználók nevének kezdőbetűi szerint rendezve. (Egyes képernyőn megjelenő táblázatos adatok esetén szűrheti a megjelenítendő adatokat a felhasználók vezetéknevének / keresztnevének kezdőbetűje szerint).
- nem módosul olyan oszlop szerinti rendezésnek megfelelően, amilyet a felhasználó a képernyőn megjelenő táblázaton hajthat végre.

## Microsoft Excel Spreadsheet forma.

Eredménye egy .xls számolótábla.

## OpenDocument Spreadsheet (ODS) forma.

Eredménye egy .ods számolótábla. Ez a forma megnyitható az OpenOffice.org, KOffice, Google Docs, NeoOffice, Zoho, IBM Lotus Symphony és Corel WordPerfect Office X4 alkalmazásokkal.

## Tabulátorokkal elválasztott értékeket tartalmazó szöveges állomány

Eredménye egy szokásos szöveges állomány. Egy-egy sor a táblázat egy sorának felel meg, melyben az adatokat tabulátorok választják el. Számos alkalmazással megnyitható.

## Vesszővel elválasztott értékeket tartalmazó szöveges állomány

Eredménye egy szokásos szöveges állomány. Egy-egy sor a táblázat egy sorának felel meg, melyben az adatokat vesszők választják el. Számos alkalmazással megnyitható.

## Lapszámozatlan XHTML-dokumentum

Ennek eredménye egy elmenthető és kinyomtatható xhtml-dokumentum a szokásos Moodle-oldalakon megjelenő fejléc és lábléc nélkül.